Sheela na gig

Sheela na gig er en type skulpturer som viser en kvinne som blotter underlivet mot tilskueren. De finnes på kirker og andre middelalderbygninger og er vanligst forekommende i Irland og England,Ireland’s Síle na Giġ; irelands-sheelanagigs.org men finnes også i Spania, Frankrike og andre land. I Norge finnes slike figurer på Nidarosdomen, Stiklestad kirke og Sakshaug gamle kirke.Sverre Krüger. «Sheela-na-gig, provokasjon - konflikt - forløsning» Spor - fortidsnytt fra midt-Norge; nr 2, 1994Morten Stige. «Obskøne bilder i norsk middelaldersk kirkekunst». Romanske stenarbeider; bind 5. Hikuin forlag, 2003, side 141-160, ISBN 87-90814-11-8 Figurene finnes både som relieffer og som rundmodellerte skulpturer.

Kvinnen i Nidarosdomen befinner seg under takskjegget på Olavskapellet i søndre tverrskip; hun beskrives som «helt naken, og med begge hendene bak ryggen bretter hun skjødet åpent».  Figuren på Stiklestad kirke er mer naturalistisk framstilt, med krone og kappe og har blitt beskrevet som en madonna på en trone. Figuren ved nordportalen på Sakshaug gamle kirke en av flere med et kongleformet skjød.

Navnet Sheela na gig – som er kjent med flere skrivemåter, er irsk, men har en uklar opprinnelse og betydning. En mulig forklaring er sammenhengen med «Sile i n-a giob» - «Sheela på huk». Navnet ble første gang nedskrevet i Irland i 1840. 

Det er flere teorier om opphavet til og betydningen av figurene.Theories; sheelanagig.org Hun kan være en førkristen fruktbarhetsgudinne som på uforklarlig vis har sneket seg inn i middelalderens kirkekunst – selv om det er lite dekning for den teorien i det tilgjengelige materialet. Hun kan også ha blitt brukt som en beskyttelse mot onde makter eller som en advarsel mot kjødets lyst.

Polly Jean Harvey har en sang kalt «Sheela na gig» på debutalbumet Dry (1992).
 Galleri 

 Referanser 

 Eksterne lenker 

 SheelaNaGig.org A guide to sheela na gig carvings 

Kategori:Skulpturer
Kategori:Irsk kultur
Kategori:Kjønnsorganer